Diari Oficial de la Generalitat Valenciana


Sumari del DOGV 5491, del 17-04-2007 (2007/3989)

Edicte de la Junta Arbitral de Transports d'Alacant sobre la notificació de laude a José Manuel Soriano Pérez. Expedient 026/06-A.
----------------------------------------------------------------------------------------------------------------------------------

### Dades del document

Número de DOGV
:   5491

Data del DOGV
:   17-04-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/3989


Data del document
:   15-03-2007

Organisme emissor
:   Conselleria d'Infraestructures i Transport

Tipus de document
:   Edicte

El Sr. Manuel Gálvez Acero, president de la Junta Arbitral de Transports d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, 13 de gener, fa saber a José Manuel Soriano Pérez de Villena (Alacant) que s'ha dictat laude en l'expedient a dalt esmentat com a conseqüència del procediment que s'ha seguit i que no ha pogut ser comunicat per absència, ignorat parador, caducat o refusat.  
El text del laude és el següent:  
TRIBUNAL  
President:  
Manuel Gálvez Acero  
Cap del Servici Territorial de Transports d'Alacant  
Vocals:  
Francisco Ortiz Gutiérrez  
Representant de les empreses de transports.  
Antonio Guardiola Jover  
Representant dels usuaris  
Vocal-secretària:  
Ana Antolín Baigorri  
Alacant, 10 de novembre de 2006  
A les 9.30 hores es constituïx la Junta Arbitral de Transports d'Alacant en la seu de l'avinguda d'Aguilera, 1-6ª planta, pels membres indicats al marge, a fi de dictar laude arbitral sobre la controvèrsia plantejada en l'expedient 026/06-A, promogut per Azkar Alicante, SL, amb domicili a Elx (Alacant), contra José Manuel Soriano Pérez amb domicili a Villena (Alacant), en relació amb la reclamació següent:   
Impagament de ports per servicis de transport realitzats en els mesos de febrer i març de 2006 des de o per a Villena i diferents poblacions de la península per valor, segons les factures 2.699; 3.470; l5.668 i 11.417 de 2.308'55 euros (dos mil tres-cents huit amb cinquanta- cinc euros) incloses les despeses generades i l'IVA.  
 Comença la vista oral sense la compareixença de la reclamada, malgrat haver sigut citada dins del termini i en la forma escaient, segons consta en l'expedient, amb els efectes que determina la vigent legislació més avall recollida.  
 Es concedix la paraula al representant de l'actora Sr. Juan Luis Baeza Alemañ el qual ratifica la demanda i les quanties esmentades.  
Així mateix, són aportats a l'expedient, com a prova documental, albarans justificatius del lliurament de les diferents partides i estos constituïxen la facturació el muntant de la qual és objecte de la present reclamació.  
Considerant la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, pel que fa a les qüestions competencials de les juntes arbitrals de transport, i tenint en compte, d'acord amb el que prescriu l'article 29 de la Llei 34/2002, d'11 de juliol, sobre servicis de la societat de la informació i de comerç electrònic, que el lloc de realització del contracte és Elda (Alacant) perquè està establit en la població esmentada el prestador del servici.  
Admeses pel col·legi arbitral a instàncies de l'actora les proves documentals presentades, estudiada la demanda i efectuada l'anàlisi de les manifestacions anteriors, s'arriba per unanimitat al següent  
Laude:  
Estimar la demanda interposada per Azkar Alicante, SL, contra José Manuel Soriano Pérez, per considerar formalitzat el contracte de transport i realitzades les prestacions acordades sense que s'haja provat l'impagament dels ports meritats.  
Conseqüentment amb el que s'ha exposat procedix que José Manuel Soriano Pérez pague a Azkar Alicante, SL, la quantitat de 2.308'55 Euros (dos mil tres-cents huit amb cinquanta-cinc) euros IVA inclòs, en concepte de ports, després de la liquidació.   
Contra esta decisió arbitral es pot interposar únicament recurs d'anul·lació davant de l'Audiència Provincial que haurà de presentar-se dins dels deu dies següents de la notificació del laude, o d'aclariment dins dels cinc dies següents de la notificació.  
Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes.  
La qual cosa perquè conste, s'arxive i es comunique a les parts firmen els membres de la Junta al lloc i en la data indicats."  
Els esmentats terminis de recurs que conté el laude transcrit comptaran a partir de l'endemà de la publicació del present edicte en el DOCV.  
Alacant, 15 de març de 2007.- El president de la Junta Arbitral de Transports d'Alacant: Manuel Gálvez Acero.